Source: http://docplayer.hu/1673153-Kiutasitas-es-emberi-jogok.html
Timestamp: 2018-06-21 05:08:18+00:00

Document:
Kiutasítás és emberi jogok - PDF
Kiutasítás és emberi jogok
Download "Kiutasítás és emberi jogok"
1 Kiutasítás és emberi jogok A kínzás, embertelen vagy megalázó bánásmód vagy büntetés tilalmának alkalmazási kérdései a kiutasítás bírói elrendelése vagy felülvizsgálata során Gyulai Gábor JEGYZET
2 Tartalomjegyzék Bevezető... 3 I. A tilalom forrásai... 2 II. A tilalom általános tartalma... 3 II.1 Orvosi definíciók... 3 II.2 Az ENSZ Kínzás Elleni Egyezmény meghatározása... 4 II.3 Az Emberi Jogok Európai Bíróságának gyakorlata... 5 III. A tilalom extraterritoriális alkalmazása... 9 III.1 A non-refoulement elv megjelenése a nemzetközi jogban korlátozott tartalommal... 9 III.2 A non-refoulement elv kiteljesedése és néhány speciális alkalmazása IV. A tilalom abszolút jellege V. Értelmezési és eljárási kérdések V.1 Az időtényező V.2 A bizonyítás szükséges szintje V.3 A veszély egyéni, személyes jellege Szakirodalom november, Magyar Helsinki Bizottság Írta: Gyulai Gábor Lektorálta: Dr. Dudás Dóra Virág, bíró l Fővárosi Bíróság Dr. Nagy Anita, bíró l Fővárosi Bíróság Dr. Mink Júlia, adjunktus l Wesley János Főiskola Címlapfotó: UNHCR l Szandelszky Béla Kivitelezés: Kovácsné Kiss Judit l Createch Kft. A kiadvány az Európai Visszatérési Alap és az Igazságügyi és Rendészeti Minisztérium társfinanszírozásával, A visszatérés emberi jogi aspektusai című 2009-ben végrehajtott projekt keretében, papírtakarékos formában jött létre.
3 KIUTASÍTÁS ÉS EMBERI JOGOK «1 Bevezető Az Európai Unió legtöbb országához képest Magyarországon arányában igen kevés külföldi él. 1 Mindazonáltal az elmúlt két évtizedben Magyarországon is megjelentek a tartósan letelepedett nem magyar állampolgárok, illetve a menedékkérők és más nemzetközi védelemre szoruló külföldiek. A külföldiekről az emberi jogok kontextusában szóló hazai jogi diskurzus mindeddig nagyrészt a menekültügy területére korlátozódott, elfeledve, hogy nem pusztán a menedéket kérő és valamilyen védelmi státuszban (menekült, oltalmazott, stb.) részesített külföldieket illeti meg a nemzetközi emberi jogok által biztosított védelem. Mindeközben a magyar bírák is egyre gyakrabban kell, hogy döntsenek egy külföldi kiutasíthatóságát illetően, akár kiutasítást elrendelő közigazgatási határozat bírói felülvizsgálatáról, akár bírói kiutasítás mellékbüntetéskénti kiszabásáról, akár egy korábbi bírói kiutasítás végrehajthatóságának megállapításáról van szó. E döntés meghozatalához kíván tömör és felhasználóbarát segédletet nyújtani ez a kiadvány. Egy külföldi kiutasítása, kiadatása vagy kitoloncolása során egy állami szervnek számos nemzetközi és belső jogban is lefektetett emberi jogi kötelezettségre kell figyelemmel lennie. Ezek közül talán a legjelentősebb a kínzás, embertelen és megalázó bánásmód tilalma, mellyel jelen kiadvány is foglalkozik. A téma nemzetközi szakirodalma óriási, magyar nyelven azonban nagyon kevés, a témát kifejezetten a kiutasítás szemszögéből tárgyaló szakmai anyag áll rendelkezésre. A kiadvány elsődleges célcsoportját azok a közigazgatási, büntető és büntetés-végrehajtási bírák jelentik, akiknek napi munkájuk során arról kell dönteniük, hogy egy külföldi kiutasítható-e, kiadható-e, illetve egy korábban kiutasított külföldi kiutasítása végrehajtható-e. Reményeink szerint azonban más jogászok, diákok és a közigazgatásban dolgozók is hasznos szakmai segédletként forgatják majd. Nem részletes tudományos elemzést tart kezében az olvasó. A kiadvány műfaja jegyzet, így célja, hogy a már említett emberi jogi kötelezettségeket és az alkalmazásukhoz kapcsolódó legfontosabb gyakorlati kérdéseket tömören, egyszerűen hivatkozható módon mutassa be, minden alkalommal feltüntetve az iránymutatásként szolgáló kötelező nemzetközi jogi normákat és az azok értelmezését elősegítő esetjogot. A jegyzet 2009-ben, A visszatérés emberi jogi aspektusai című, az Európai Visszatérési Alap és az Igazságügyi és Rendészeti Minisztérium által támogatott projekt keretében született, melyben a Magyar Bíróképző Akadémia is közreműködött. A jegyzet szerzője a Magyar Helsinki Bizottság munkatársa, aki évek óta számos európai országban képez jogászokat, közigazgatási dolgozókat és bírákat a menedékjoghoz és a nemzetközi védelemhez kapcsolódó különböző témákban június 30-án csupán huzamosan tartózkodó külföldi állampolgár élt Magyarországon, az ő túlnyomó részük is a szomszédos országokból érkezett, illetve uniós állampolgár (forrás: Bevándorlási és Állampolgársági Hivatal). A Magyarországon élő, de külföldön született (akár magyar, akár külföldi állampolgárságú) személyek lakossághoz viszonyított aránya csupán 3,4% volt ban (túlnyomó részük határon túli magyar), míg ez az arány összehasonlításképpen Csehországban 5,5%, Ausztriában 14,1%, Írországban pedig 14,4% volt (forrás: OECD Migration Outlook 2008).
4 2» KIUTASÍTÁS ÉS EMBERI JOGOK I. A tilalom forrásai A kínzás és az embertelen, megalázó bánásmód vagy büntetés tilalma az egyik legszigorúbb, legáltalánosabb emberi jogi kötelezettség, melyet számos kötelező erejű nemzetközi jogi dokumentum rögzít. Az univerzális jogforrások közül kiemelendő a Polgári és Politikai Jogok Nemzetközi Egyezségokmánya 2 (1966), melynek 7. cikke rögzíti, hogy Senkit sem lehet kínzásnak, kegyetlen, embertelen, megalázó elbánásnak vagy büntetésnek alávetni. Különösen tilos bárkit szabad hozzájárulása nélkül orvosi vagy tudományos kísérletnek alávetni. Az ENSZ Kínzás Elleni Egyezménye 3 (1984) 2. cikk 1. bekezdése szintén megerősíti a tilalmat kifejezetten a kínzás vonatkozásában: Minden részes állam törvényhozási, igazgatási, bírósági és egyéb hatékony intézkedéseket köteles hozni annak érdekében, hogy megakadályozza kínzási cselekmények elkövetését a joghatósága alá tartozó egész területen. ( ) Az ENSZ Egyezmény 16. cikke kiterjeszti a fenti tilalmat a kegyetlen, embertelen vagy megalázó büntetésre és bánásmódra is. A regionális jogforrások közül mindenképp említendő az Európa Tanács égisze alatt 1950-ben létrejött Európai Emberi Jogi Egyezmény 4, melynek 3. cikke szerint Senkit sem lehet kínzásnak, vagy embertelen, megalázó bánásmódnak vagy büntetésnek alávetni. Ez az egyezmény azért kiemelt jelentőségű a releváns jogforrások között, mert ez alapján vizsgálja a kínzás tilalmának megsértését az Emberi Jogok Európai Bírósága ( Strasbourgi Bíróság ). A Bíróság később bemutatott gyakorlata fontos szerepet játszik nem csak a tilalom gyakorlati érvényesítésében, de az ahhoz kapcsolódó fogalmak tisztázásában is. A releváns regionális jogforrások között szerepel az Európai Unió Alapjogi Chartája 5 (2000) is, melynek 4. cikke az Európai Emberi Jogi Egyezménnyel azonos módon erősíti meg a kínzás, embertelen, megalázó bánásmód tilalmát. Az Alapjogi Charta emellett azon emberi jogok tartalmát és terjedelmét, melyek mint a tárgyalt tilalom megtalálhatóak mind a Chartában, mind az Európai Emberi Jogi Egyezményben, az Egyezményben foglaltakhoz köti (52. cikk 3. bekezdés). A tilalom széleskörű nemzetközi jogi beágyazottságát tükrözi, hogy a Magyar Köztársaság Alkotmányának (2) bekezdése is rögzíti azt: Senkit nem lehet kínzásnak, kegyetlen, embertelen, megalázó elbánásnak vagy büntetésnek alávetni, és különösen tilos emberen a hozzájárulása nélkül orvosi vagy tudományos kísérletet végezni. 2 Kihirdette: évi 8. törvényerejű rendelet 3 ENSZ Egyezmény a kínzás és más kegyetlen, embertelen vagy megalázó büntetések vagy bánásmódok ellen, kihirdette: évi 3. törvényerejű rendelet 4 Egyezmény az emberi jogok és alapvető szabadságok védelméről, kihirdette: évi XXXI. törvény 5 A december 1-én hatályba lépő Lisszaboni Szerződés az Európai Unióról szóló szerződés és az Európai Közösséget létrehozó szerződés módosításáról 1. cikk 8. bek. értelmében a Charta 2007-ben módosított változata, mint az alapszerződés része, az EU kötelező erővel bíró jogforrásává vált évi XX. törvény Készült az Európai Unió Európai Visszatérési Alapjának támogatásával.
5 KIUTASÍTÁS ÉS EMBERI JOGOK «3 II. A tilalom általános tartalma II.1 Orvosi definíciók A jogi meghatározások előtt célszerű röviden áttekinteni, hogy mit tekint az orvostudomány kínzásnak (az embertelen vagy megalázó bánásmód fogalmát az orvostudomány nem definiálja). Az orvosi szakirodalom például a kínzás következő öt csoportját szokta elkülöníteni: 7 1) Deprivációs technikák: Az áldozat megfosztása (deprivációja) valamilyen alapvető emberi szükséglettől. Tipikus esetei a szociális depriváció (a külvilággal való kapcsolattartás és kommunikáció korlátozása, a mozgástér extrém korlátozása), a szenzoros depriváció (fény vagy hangingerek kizárása), a perceptuális depriváció (a térben is időben való eligazodás összezavarása), az alvásdepriváció, a táplálkozási depriváció (víz vagy élelmiszer megvonása vagy táplálás szenynyezett élelmiszerrel), a higiénés depriváció (tisztálkodási lehetőség vagy a ruhacsere lehetőségének megvonása) és az egészségügyi depriváció (a szükséges orvosi ellátáshoz való hozzáférés megvonása). 2) Kényszertechnikák: Az áldozatot valamilyen számára fájdalmas cselekedetre kényszerítik fizikai és/vagy pszichés kényszer alkalmazásával. Ide tartozik az úgy nevezett lehetetlen választások kínzástechnika is, amikor az áldozatnak két fájdalmas cselekedet között kell választania (pl. választhat, hogy megölik-e egy férfirokonát vagy megerőszakolják a feleségét), mely a szenvedésen túl gyötrő lelkiismeret-furdalást is okoz. 3) Kommunikációs technikák: Például az áldozat félreinformálása, ami fájdalmat és szenvedést vált ki. Ide tartozik az a gyakorlat is, amikor az elkövető hol kínzóként, fenyegetően lép fel, hol pedig segítőkész, protektív módon viselkedik (az úgynevezett double-bind technika). 4) Drog-abúzus technikák: Kábító hatású szerek, drogok nem megfelelő vagy akár toxikus alkalmazása. Okozhat fájdalmat, hallucinációkat, stb. 5) Szexuális kínzási technikák: A nemiséggel összefüggő, a fájdalmon és szenvedésen túl általában súlyos megaláztatást kiváltó kínzási formák. Ide tartoznak a nemi szerveket érintő, fájdalmat okozó kínzási módszerek, a nemi erőszak minden formája, a kényszerabortusz, vagy a nemi szerepekkel kapcsolatos megalázás (pl. nyilvános levetkőztetés és megalázó cselekvésekre való kényszerítés). 7 Hárdi István (szerk.): Az agresszió világa, Medicina, (Vesti, Somnier, Kastrup, nyomán)
6 4» KIUTASÍTÁS ÉS EMBERI JOGOK II.2 Az ENSZ Kínzás Elleni Egyezmény meghatározása Az ENSZ Kínzás Elleni Egyezményének 1. cikke a következőképpen definiálja a kínzás fogalmát: Az Egyezmény szempontjából a kínzás kifejezés minden olyan cselekményt jelent, amelyet szándékosan, éles testi vagy lelki fájdalom vagy szenvedés kiváltása céljából alkalmaznak valakivel szemben, hogy tőle, illetőleg harmadik személytől értesüléseket vagy vallomást csikarjanak ki, vagy hogy olyan cselekmény miatt büntessék, amelyet ő, vagy harmadik személy követett el, illetőleg amelynek elkövetésével őt vagy harmadik személyt gyanúsítanak, hogy megfélemlítsék, vagy nyomást gyakoroljanak rá, illetőleg hogy harmadik személyt félemlítsenek meg, vagy hogy harmadik személyre gyakoroljanak nyomást, valamint bármilyen megkülönböztetési formára alapított más okból alkalmaznak, ha az ilyen fájdalmat vagy szenvedést közfeladatot ellátó személy vagy hivatalos minőségben eljáró bármely más személy vagy ilyen személy kifejezett vagy hallgatólagos ösztönzésére vagy ennek hozzájárulásával bárki más okozza. ( ) A fenti egyezményes definíció megalkotásakor kiemelt jelentőségűnek bizonyult, hiszen ekkor határozták meg először egy kötelező erejű univerzális nemzetközi jogi dokumentumban a kínzás szó jogi tartalmát. Ezen kívül a definíció rámutat két lényeges, ám a hétköznapi szóhasználat alapján nem feltétlenül egyértelmű tulajdonságra:» A kínzás nem feltétlenül jár közvetlen testi fájdalommal, a kínzásnak létezik testi és lelki formája is, illetve a kettő kombinációja.» A kínzás nem feltétlenül arra irányul, akin végrehajtják (például a kínzás célja lehet a megkínzott áldozat hozzátartozójának zsarolása). Mindazonáltal az ENSZ Kínzás Elleni Egyezményének definíciója több szempontból is indokolatlan korlátozásokat tartalmaz:» Korlátozza, hogy mi lehet a kínzás célja (értesülés vagy vallomás kicsikarása, büntetés, megfélemlítés, nyomásgyakorlás), és ezzel kizár olyan kínzási helyzeteket a definícióból, melyek ugyanolyan súlyos fájdalmat és szenvedést válthatnak ki (például más célú, öncélú vagy nem meghatározott/ ismert célú kínzás).» Korlátozza továbbá, hogy ki lehet a kínzás elkövetője (csak állami személy, vagy ilyen személy ösztönzésére vagy hozzájárulásával valaki más). Az Egyezmény szövegezésének közvetlen történelmi kontextusa (elsősorban a korabeli latin-amerikai diktatúrák) áll nagy valószínűséggel e korlátozások hátterében, amelyek mára viszont egyértelműen elavulttá teszik az egyezményes definíciót. Ez utóbbi ugyanis nem foglalja magában a kínzás számos tipikus fajtáját, melyek hátterében nem-állami elkövető áll (például hozzátartozó, család, klán, az államhoz nem kötődő politikai vagy vallási csoport, stb.). Az egyezmény nem tekinti például kínzásnak a családon belüli erőszak súlyos formáit vagy a női nemiszerv-csonkítást, melyek a nemzetközi gyakorlatban ma már egyértelműen kimerítik a kínzás fogalmát. A közkeletű kritika szerint az egyezményes definíció leginkább a nő- vagy gyermek-specifikus kínzási formákat zárja ki saját meghatározásából. Mindezek fényében az Emberi Jogok Európai Bíróságának a magyar gyakorlat szempontjából is irányadó kínzás-értelmezése túlmegy az ENSZ Egyezmény definícióján, azt csak esetenként és csak megerősítő háttér-referenciaként használja. Készült az Európai Unió Európai Visszatérési Alapjának támogatásával.
7 KIUTASÍTÁS ÉS EMBERI JOGOK «5 II.3 Az Emberi Jogok Európai Bíróságának gyakorlata Az Emberi Jogok Európai Bírósága esetjogában nem csak a kínzás, hanem (az Európai Emberi Jogi Egyezmény 3. cikke kapcsán) az embertelen és megalázó bánásmód és büntetés fogalmát is értelmezi. Lévén az ENSZ Kínzás Elleni Egyezményének korlátozott és részben elavult definíciója, a Bíróság gyakorlata jelenti az elsődleges útmutatót a magyar jogalkalmazó számára e kérdéses bánásmódok jogi tartalmának megértéséhez. A büntetés és a bánásmód közötti különbségtétellel vajmi keveset foglalkozik a Bíróság, hiszen az utóbbi mint általános fogalom a büntetést is magában foglalja. A bánásmód beemelése a fogalomba is közvetetten arra utal, hogy a sérelmes cselekedetek motivációja és célja nagyon sokféle lehet. Így az Európai Emberi Jogi Egyezmény 3. cikkében foglalt tilalom kapcsán a leglényegesebb kérdés a kínzás, az embertelen bánásmód és a megalázó bánásmód meghatározása, illetve az e fogalmak közötti viszony megállapítása. E tekintetben a következő öt átfogó következtetést vonhatjuk le: 1) Nincs konkrét, zárt definíció egyik fogalmi elem esetén sem, tartalmukat a Bíróság gyakorlatának átfogó vizsgálatával lehet megállapítani. 2) Bár van tartalmi és súlyosságbeli különbség az egyes fogalmi elemek között, mindegyik egyformán a 3. cikkben foglalt abszolút tilalom sérelmét idézi elő 3) Nem feltétel a fizikai sérelem (fájdalom, szenvedés) egyik fogalmi elemnél sem, bár gyakori jellemző (hasonlóan az ENSZ Kínzás Elleni Egyezmény definíciójához). 4) Irreleváns az elkövető, tehát abban az esetben is megállapítható a 3. cikk sérelme, ha azt az államtól teljesen független személy/csoport alkalmazza a sérelmes bánásmódot, amennyiben az állam nem tudja és/vagy nem akarja azt hatékony eszközökkel megakadályozni, megbüntetni és megelőzni (szemben az ENSZ Kínzás Elleni Egyezmény definíciójában foglaltakkal). 5) A fogalmi elemek értelmezése időben változik, fejlődik és tükrözi az emberi jogok fejlődését, így a tűréshatár bizonyos kérdésekben szigorúbbá válik (tehát ami a nyolcvanas években még nem okozta a cikk sérelmét, ma már lehet, hogy embertelen bánásmódnak minősül). Ezt a lényeges tendenciát talán legkifejezőbben a Selmouni kontra Franciaország (25803/94. sz. kérelem, július 28.) ügyben fogalmazta meg a Bíróság: 101. ( ) figyelembe véve, hogy az Egyezmény egy élő eszköz, amit a mai körülmények fényében kell értelmezni, a Bíróság álláspontja, hogy bizonyos cselekedetek, melyeket a múltban nem minősítettek kínzásnak, csupán embertelen és megalázó bánásmódnak a jövőben lehet, hogy más minősítést kapnak. A Bíróság szerint az emberi jogok és alapvető szabadságjogok védelmére vonatkozó egyre magasabb megkövetelt normák elkerülhetetlenül megkövetelik a nagyobb szigorúságot akkor, amikor a demokratikus társadalmak alapvető értékeinek sérelmét minősítjük. A 3. cikk sérelmének vizsgálatát a Bíróság általában a következő lépések segítségével végzi: 1) A bánásmód súlyosságának el kell érnie egy bizonyos küszöböt a 3. cikk sérelmének megállapításához (ezen érzékenységi küszöb időben csökken vö. a fent írtakkal).
8 6» KIUTASÍTÁS ÉS EMBERI JOGOK 2) Ha a cikk sérelme megállapítást nyer, a Bíróság számos tényező figyelembe vételével minősíti a bánásmódot kínzásnak, embertelen vagy megalázó bánásmódnak/büntetésnek. A döntő tényezők például: fizikai hatás (fájdalom, testi károsodás vagy csonkítás, sérülések, negatív élettani hatások, stb.) pszichikai hatás (szenvedés, trauma, szorongás, alsóbbrendűségi érzés, stb.) mennyire maradandó vagy ideiglenes ezek hatása (milyen gyorsan múlnak el a negatív hatások természetes úton, elmúlnak-e egyáltalán, mennyire gyógyíthatók a negatív következmények, stb.) a bánásmód célja, az elkövető motivációja a bánásmód gyakorlásának időtartama (mennyire alkalmazzák tartósan, folyamatosan, ismétlődő módon a sérelmes bánásmódot) az áldozat kiszolgáltatottsága, alárendelt helyzete vagy önvédelmi lehetősége a bánásmód alkalmazásának speciális körülményei (fogvatartás, stb.) 3) Mindkét fenti lépésnél figyelembe kell venni az áldozat egyéni tulajdonságait (neme, kora, elmeállapota, fizikai állapota, egészségi állapota, stb.). Zárt definíció hiányában a Bíróság gyakorlatát áttanulmányozva például a következőképpen határozható meg a három tárgyalt fogalmi elem: 8 EMBERTELEN BÁNÁSMÓD Olyan bánásmód, mely ha esetleg nem is eredményez testi sérelmet, szándékosan okoz súlyos fizikai vagy pszichikai szenvedést, fájdalmat. MEGALÁZÓ BÁNÁSMÓD Olyan bánásmód, amely nagymértékben megalázza az adott személyt mások előtt; vagy akarata, lelkiismerete ellenére olyan cselekedetre kényszeríti, mely lealacsonyítja saját szemében; az adott személyben szorongást, alsóbbrendűségi érzést vált ki; megalázza, lealacsonyítja például abból a célból, hogy fizikai, lelki ellenállását megtörje (tehát az embertelen bánásmód egyfajta speciális esete). KÍNZÁS A szándékos, embertelen bánásmód különösen súlyos fajtája, mely igen erős és kegyetlen szenvedést, fájdalmat okoz. 8 Dr. Mink Júlia: Kínzás, embertelen, megalázó bánásmód, büntetés tilalma (előadás) nyomán, Sarlóspusztai menekültügyi továbbképzés és szakmai találkozó, szeptember Készült az Európai Unió Európai Visszatérési Alapjának támogatásával.
9 KIUTASÍTÁS ÉS EMBERI JOGOK «7 Az alábbi táblázat a teljesség igénye nélkül időrendi sorrendben mutat be egy sor a szakirodalom által lényegesnek ítélt példát arra, hogy a Bíróság milyen bánásmódok esetében állapította meg az Európai Emberi Jogi Egyezmény 3. cikkének sérelmét és pontosan hogyan minősítette a kérdéses bánásmódot: Írország kontra Egyesült Királyság (5310/71. sz. kérelem, január 18.) Tyrer kontra Egyesült Királyság (5856/72. sz. kérelem, április 25.) Soering kontra Egyesült Királyság (14038/88. sz. kérelem, július 7.) Aksoy kontra Törökország (21987/93. sz. kérelem, december 18.) D kontra Egyesült Királyság (30240/96. sz. kérelem, május 2.) Aydin kontra Törökország (23178/94. sz. kérelem, szeptember 25.) Selmouni kontra Franciaország (25803/94. sz. kérelem, július 28.) Az úgynevezett öt módszer alkalmazása fogvatartottakkal szemben: falhoz állítás, fej csuklyával való letakarása, zajterhelés, alvásmegvonás, étel- és italmegvonás (az érzékelés összezavarodásához, dezorientációhoz vezet) Fogvatartottak súlyos bántalmazása, amely esetenként testi sérüléssel jár Fiatalkorúak bírósága által kiszabott testi büntetés (három vesszőcsapás) Siralomház-szindróma (a halálbüntetés kiszabása és végrehajtása között halálsoron eltöltött hosszú idő évek, a folyamatos bizonytalanság okozta végletes szorongás) Nota bene: ekkor a halálbüntetés még nem esett abszolút tilalom alá Palesztin akasztás (fogvatartott fellógatása háta mögött összekötözött kezeinél fogva, ami súlyos fájdalmat és maradandó sérülést okoz) A betegség végső stádiumában levő AIDS-beteg kiutasítása St. Kitts-re, ahol nem kapna megfelelő egészségügyi ellátást, így az egyébként is rövid várható élettartama tovább rövidülne és szenvedésnek lenne kitéve Fogvatartott bántalmazása és megerőszakolása Fogvatartott bántalmazása ököllel és baseball-ütővel, vizelettel való lespriccelés, lábak égetése, tűvel való fenyegetés Embertelen és megalázó bánásmód Embertelen bánásmód Embertelen bánásmód Embertelen és megalázó bánásmód Kínzás Embertelen bánásmód Kínzás Kínzás
10 8» KIUTASÍTÁS ÉS EMBERI JOGOK Jabari kontra Törökország (40035/98. sz. kérelem, július 11.) Peers kontra Görögország (28524/95. sz. kérelem, április 19.) Ciprus kontra Törökország (25781/94. sz. kérelem, május 10.) Van der Ven és Lorsé kontra Hollandia (50901/99. és 52750/ 99 sz. kérelmek, február 4.) Pantea kontra Románia (33343/96. sz. kérelem, június 3.) Riad és Idiab kontra Belgium (29787/03. és 29810/03. sz. kérelmek, január 24.) Iráni nő kiutasítása Iránba, ahol házasságtörésért elítélnék és megköveznék vagy megostoroznák Több mint kéthónapos fogvatartás egy kis, kétszemélyes, természetes fény és szellőzés nélküli cellában, ahol gyakran elviselhetetlen a hőség, a nap jelentős részét ágyban kell tölteni (anélkül, hogy bármilyen alternatív tevékenységre lenne lehetőség) és csak a cellában van egy nyitott vécé, ami gyakran rossz és csak a cellatárs jelenlétében és láttára lehet használni Egy közösség mozgásszabadságának korlátozása, állandó felügyelete, elszigeteltségben tartása (görög ciprióták a Törökország által megszállt Észak-Cipruson) Két, magas biztonsági fokozatú börtönben tartott fogvatartott heti rendszerességgel történő meztelenre vetkőztetése és testüreg-átvizsgálást is magában foglaló motozása (a szokásos számos biztonsági előírás alkalmazásán túl) három és fél, illetve hat éven keresztül. A hatóság a gyakorlat ilyen rendszerességének szükségességét nem tudta meggyőzően indokolni. Fogvatartottat cellatársai súlyosan bántalmazzák előzetes letartóztatása alatt, aminek megelőzésére és megakadályozására a fogdaszemélyzet nem tesz semmilyen érdemi lépést. Tudható volt a fogvatartott pszichés állapota alapján, hogy különösen sérülékeny és könnyen ki lehet téve ilyen bántalmazásnak. Tíznapos fogvatartás a brüsszeli repülőtér tranzitzónájában megfelelő élelmiszerellátás és fekvőhely, tisztálkodási és mosási lehetőség, illetve szabad levegőn tartózkodás lehetősége nélkül Kínzás Megalázó bánásmód (függetlenül attól, hogy semmi sem igazolja az állami szervek megalázási szándékát) Megalázó bánásmód Embertelen és megalázó bánásmód Embertelen és megalázó bánásmód Embertelen és megalázó bánásmód Készült az Európai Unió Európai Visszatérési Alapjának támogatásával.
11 KIUTASÍTÁS ÉS EMBERI JOGOK «9 III. A tilalom extraterritoriális alkalmazása III.1 A non-refoulement elv megjelenése a nemzetközi jogban korlátozott tartalommal A kínzás, embertelen vagy megalázó bánásmód vagy büntetés tilalma a klasszikus értelmezésen túl (az állam tartózkodjon e cselekedetektől, büntesse meg elkövetőit és hatékonyan akadályozza meg elkövetésüket) egy úgynevezett extraterritoriális (területen kívüli) tartalommal és ez által idegenrendészeti relevanciával is bír, amely az elmúlt évtizedekben kristályosodott ki a nemzetközi jogban. A tilalom extraterritoriális kiterjesztése elsőként A menekültek helyzetéről szóló 1951-es ENSZ egyezmény 9 ( Genfi Egyezmény ) 33. cikkében A kiutasítás vagy visszaküldés ( refoulement ) tilalma 1. Egyetlen Szerződő Állam sem utasítja ki vagy küldi vissza ( refouler ) a menekültet azon ország területének határára, ahol élete vagy szabadsága faji, vallási okokból, nemzeti hovatartozása miatt, vagy abból az okból van veszélyeztetve, hogy bizonyos társadalmi csoporthoz tartozik, vagy bizonyos politikai véleményt vall. 2. A jelen rendelkezésből folyó kedvezmény azonban nem illeti meg azt a menekültet, akiről alaposan feltehető, hogy veszélyezteti annak az országnak biztonságát, amelynek területén van, vagy aki mivel különösen súlyos bűncselekményért jogerősen elítélték, veszélyt jelent az illető ország lakosságára nézve. Így vált közkeletűvé a nemzetközi gyakorlatban a non-refoulement francia kifejezés, melynek pontos angol vagy magyar fordítása nem létezik. Míg korábban a non-refoulement elv a Genfi Egyezmény fenti rendelkezésére utalt kizárólag, tartalma később kiszélesedett (lásd a következő fejezetben). Az ENSZ Kínzás Elleni Egyezménye szintén kötelezi a részes államokat a kínzás tilalmának extraterritoriális alkalmazására (3. cikk 1. bekezdés): Egyetlen részes állam sem utasíthat, toloncolhat vagy adhat ki valakit egy másik olyan államnak, ahol nyomós okoknál fogva tartani lehet attól a veszélytől, hogy az illető személyt megkínozzák. ( ) 10 9 Kihirdette: évi 15. törvényerejű rendelet 10 Az évi 3. törvényerejű rendelet által kihirdetett hivatalos magyar fordítás ezen a ponton súlyos, értelemzavaró hibát tartalmaz. Az Egyezmény eredeti angol és francia nyelvű szövege itt a magyar szöveggel ellentétben egyértelmű tiltást fogalmaz meg ( No State Party shall expell illetve Aucun Etat partie n expulsera ), ezért jelen jegyzet is ennek pontos fordítását tartalmazza, az Egyezményt kihirdető magyar jogszabály hibás szövege helyett.
12 10» KIUTASÍTÁS ÉS EMBERI JOGOK Az extraterritoriális alkalmazásra vonatkozó két fenti nemzetközi jogi előírás azonban mára túlhaladott korlátozásokat tartalmaz:» Korlátozottan határozza meg a bánásmódot, amire vonatkozik (ENSZ Egyezmény meghaladott kínzás-definíciója lásd a II.2-es fejezetet illetve az élet és a szabadság veszélyeztetése öt meghatározott okból).» A Genfi Egyezmény enged eltérést a non-refoulement tilalmától (2. bekezdés). III.2 A non-refoulement elv kiteljesedése és néhány speciális alkalmazása Az Európai Emberi Jogi Bíróság mellett 1998-ig egyfajta előszűrő és bizonyos esetekben elsőfokú döntéshozatali testületként működő Európai Emberi Jogi Bizottság már a hetvenes években is rendre kimondta az Európai Emberi Jogi Egyezmény 3. cikkének extraterritoriális alkalmazandóságát. Jól tükrözi ezt például az X. kontra Egyesült Királyság ügyben (8581/79. sz. kérelem, március 6) született határozat: ( ) a Bizottság következetesen alkalmazott álláspontja, hogy egy személy kiutasítása vagy kiadatása vezethet bizonyos különleges körülmények között a 3. cikk sérelméhez, amenynyiben komoly okkal hihető, hogy a személy a cikkben foglalt tilalmat sértő bánásmódnak lesz kitéve a fogadó országban. Az Európai Emberi Jogi Bíróság is megerősítette az 1989-es Soering kontra Egyesült Királyság ügyben a Bizottság esetjogában korábban megjelent alapelvet. A 3. cikkes esetjog egy jelentős része azóta kiutasítási és kiadatási ügyekkel foglalkozik. A Bíróság számos döntése lényegében szó szerint megismétli az alábbi alapelvet (T.I. kontra Egyesült Királyság, 43844/98. sz. kérelem, március 7., elfogadhatósági határozat): A Bíróság következetesen megerősítette döntéseiben, hogy a kínzás, embertelen és megalázó bánásmód vagy büntetés 3. cikkben foglalt alapvető jelentőségű tilalma, az Egyezmény 1. cikkével együtt értelmezve annak érdekében, hogy a részes államok biztosítsák a joghatóságuk alatt álló minden személy számára az Egyezményben foglalt jogokat és szabadságokat, arra is kötelezi a részes államokat, hogy ne utasítsanak ki senkit egy olyan országba, ahol alapos okkal hihető, hogy a 3. cikk sérelmét okozó bánásmódnak lenne kitéve. A Bíróság megerősítette továbbá, hogy az elv az ún. lánc-refoulement esetére is vonatkozik (először a Német Alkotmánybíróság mondta ezt ki 1996-ban a 2 BvR 1938/93 és 2 BvR 2315/93 sz. ítéletekben). Lánc-refoulement veszélye akkor áll fönn, ha a kiutasított vagy kiadott külföldit nem a kiutasítás/kiadatás célországában fenyegeti a 3. cikk sérelmét okozó bánásmód, viszont fennáll a veszélye, hogy a célországból egy ilyen országba küldik tovább. Az e tekintetben mértékadó, korábban már hivatkozott T.I. esetben a Bíróság egy Sri Lanka-i állampolgár visszaküldését vizsgálta az Egyesült Királyságból Németországba, ahol visszatoloncolás várt rá származási országába: Készült az Európai Unió Európai Visszatérési Alapjának támogatásával.
13 KIUTASÍTÁS ÉS EMBERI JOGOK «11 A Bíróság úgy találja, hogy a közvetett visszaküldés egy köztes országba, amely szintén az Egyezmény részes állama, nem befolyásolja az Egyesült Királyság felelősségét abban a tekintetben, hogy biztosítsa, hogy e kiutasítási döntés következtében a panaszos ne legyen kitéve a 3. cikk sérelmét okozó bánásmódnak. A Bíróság később ezt az elvet kiterjesztette a visszaküldés célországán belüli különböző régiók vonatkozásában is. A Salah Sheekh kontra Hollandia (1948/04 sz. kérelem, január 11.) ügyben a szomáliai állampolgárságú kérelmezőt az ország viszonylagosan biztonságosnak ítélt északi részébe akarták volna visszaküldeni, ahol azonban nem rendelkezett sem személyes kötelékekkel, sem a jogszerű belépés és tartózkodás feltételeivel, így a Bíróság szerint fennállt a veszélye, hogy onnan vissza kell térnie az ország déli részébe, ahol viszont a 3. cikk sérelmének valós veszélye fenyeget: A Bíróság már korábban kimondta, hogy egy külföldi közvetett visszaküldése egy köztes országba nem befolyásolja az Egyesült Királyság felelősségét abban a tekintetben, hogy biztosítsa, hogy e kiutasítási döntés következtében a panaszos ne legyen kitéve a 3. cikk sérelmét okozó bánásmódnak. ( ) A Bíróság nem látja okát, hogy másképp döntsön abban az esetben sem, amikor a kiutasítás akárcsak a jelen ügyben nem egy köztes országba, hanem a származási ország egy meghatározott régiójába történne. A részes államok 3. cikkes felelőssége (így a non-refoulement kötelezettsége is) az állam szerveinek minden cselekményére vonatkozik, így a repülőtéri és kikötői tranzitzónákban is fennáll, függetlenül attól, hogy az ország területére történő formális beléptetés megtörtént-e. Az Amuur kontra Franciaország (19776/92. sz. kérelem, június 25.) ügyben a Bíróság elvetette a nemzetközi zóna, mint koncepció létezését, és megállapította, hogy az ország joghatósága, és így egyezményes kötelezettségei kiterjednek erre a területre is. A non-refoulement kötelezettségét a nemzetközi szerződéseket kihirdető hazai jogforrások mellett magyar idegenrendészeti/migrációs jogszabály is előírja, tükrözve a fentiekben bemutatott nemzetközi jogi hátteret és bírói gyakorlatot. A évi II. törvény a harmadik országbeli állampolgárok beutazásáról és tartózkodásáról 51. (1) bekezdése szerint A visszairányítás, illetve a kiutasítás nem rendelhető el és nem hajtható végre olyan ország területére, amely az érintett tekintetében nem minősül biztonságos származási vagy biztonságos harmadik országnak, így különösen, ahol a harmadik országbeli állampolgár faji, vallási, nemzeti hovatartozása, egy meghatározott társadalmi csoporthoz tartozása vagy politikai véleménye miatt üldöztetés veszélyének lenne kitéve, továbbá olyan állam területére vagy olyan terület határára sem, ahol nyomós oknál fogva tartani lehet attól, hogy a visszairányított, illetve a kiutasított harmadik országbeli állampolgár halálbüntetésnek, kínzásnak, kegyetlen, embertelen, megalázó bánásmódnak vagy büntetésnek lenne kitéve (non-refoulement). A non-refoulement kötelezettségének magyar jogi interpretációjával kapcsolatban a következő elsődleges megállapításokat tehetjük:» A tilalom megfogalmazása egyesíti a Genfi Egyezmény 33. cikkében foglalt eredeti non-refoulement definíciót és az Európai Emberi Jogi Egyezmény 2. és 3. cikkében foglalt tilalmak extraterritoriális értelmezését.
14 12» KIUTASÍTÁS ÉS EMBERI JOGOK» A magyar jogszabályban foglalt tilalom abszolút jellegű, eltérést nem enged (lásd részletesen a következő fejezetben).» A tilalom megsértésének veszélye mind a visszairányítás/kiutasítás elrendelésekor, mind annak végrehajtásakor vizsgálandó. Ez azért szükséges, mert a releváns körülmények az elrendelés és a végrehajtás között eltelt (esetenként hosszú) idő alatt változhatnak.» A jogalkotó sajnálatos módon a kiadatás esetét nem nevesítette a non-refoulement tilalom körében, így az ilyen ügyekben a strasbourgi gyakorlat szolgálhat iránymutatással, amely e tekintetben nem tesz különbséget kiutasítás és kiadatás között. Készült az Európai Unió Európai Visszatérési Alapjának támogatásával.
15 KIUTASÍTÁS ÉS EMBERI JOGOK «13 IV. A tilalom abszolút jellege A kínzás, embertelen és megalázó bánásmód tilalma kapcsán időről időre felmerül az a kérdés, hogy létezhetnek-e olyan speciális körülmények, amelyek indokolhatják a tilalomtól való eltérést. Mind a Polgári és Politikai Jogok Nemzetközi Egyezségokmánya (4. cikk 2. bekezdés), mind az Emberi Jogok Európai Egyezménye (15. cikk 2. bekezdés) abszolút, eltérést nem engedő emberi jogként határozza meg a kínzás, embertelen vagy megalázó bánásmód vagy büntetés tilalmát, amelytől még szükségállapot, háború, vagy a nemzet létét fenyegető más vészhelyzet esetén sem lehet eltérni. Ezzel a kínzás tilalmát az emberi jogok legvédettebb körébe sorolják (például az élet védelmével vagy a rabszolgaság tilalmával együtt). Az Európai Emberi Jogi Bíróság következetes joggyakorlata is rendre megerősíti a tilalom abszolút, kivételt nem engedő jellegét, melyet egyéb szempontok (nemzetbiztonság, terrorizmus vagy szervezett bűnözés elleni küzdelem, elkövetett bűncselekmények, a személy viselkedése, stb.) nem gyengíthetnek (lásd például Tomasi kontra Franciaország, 12850/87. sz. kérelem, augusztus 27., Chahal kontra Egyesült Királyság, 70/1995/576/662 sz. kérelem, november 11., Selçuk és Asker kontra Törökország, 12/1997/796/ sz. kérelem, április 24.). Több állam közös beavatkozása ellenére a Bíróság Nagykamarája a Saadi kontra Olaszország (37201/06 sz. kérelem, február 28.) ügyben újra megkérdőjelezhetetlenné tette ezt a szabályt: 137. A Bíróság először is elismeri, hogy az államok óriási nehézségekkel néznek szemben a modern időkben amikor meg akarják védeni közösségeiket a terrorista erőszaktól ( ). Így a Bíróság nem becsülheti alul a terrorizmus veszélyét ma, sem azt a fenyegetést, amit a közösség számára jelent. Ez ugyanakkor nem kérdőjelezheti meg a 3. cikk abszolút jellegét. ( ) 139. A Bíróság megállapítja, hogy félreértelmezett az az érv, miszerint mérlegelni kell a [3. cikkes] sérelem kockázatát visszaküldés esetén és a veszélyt, amit a [hazájában, Tunéziában, távollétében terrorizmusért elítélt] személy jelent a közösség számára. A kockázat és a veszélyesség fogalma ebben a kontextusban nem alkalmas mérlegelésre, mivel ezeket csak egymástól függetlenül lehet értelmezni. Vagy fennáll [a 3. cikk sérelmének] érdemi kockázat[a] visszaküldés esetén a Bíróság rendelkezésére álló bizonyítékok alapján, vagy nem. A lehetőség, hogy a személy súlyos fenyegetést jelenthet a közösség számára, amennyiben nem valósul meg a visszaküldés semmilyen módon nem csökkenti a sérelmes bánásmód veszélyét, aminek a személy ki lenne téve visszaküldése esetén. Ezért szemben a beavatkozó állam erre vonatkozó előterjesztésével helytelen lenne megkövetelni a bizonyítás magasabb fokát abban az esetben, ha a személyről úgy tartják, hogy súlyos veszélyt jelent a közösség számára, hiszen a [sérelmes bánásmód] kockázat[ának] mérlegelése független ettől a kérdéstől.
16 14» KIUTASÍTÁS ÉS EMBERI JOGOK V. Értelmezési és eljárási kérdések V.1 Az időtényező A non-refoulement elv alkalmazásának bírói felülvizsgálata során felmerülő gyakori eljárási kérdés, hogy a bíróságnak saját döntéshozatala időpontja, vagy a bírói felülvizsgálat tárgyát képező korábbi határozat vagy ítélet meghozatalának időpontja vonatkozásában kell-e vizsgálnia a tilalom fennállását. Az Emberi Jogok Európai Bíróságának következetes gyakorlata, hogy a tényállás-felderítés a 3. cikk extraterritoriális alkalmazása esetén mindig a Bíróság döntésének pillanatára vonatkozik. A Chahal kontra Egyesült Királyság (70/1995/576/662 sz. kérelem, november 11.) ítéletben a Bíróság a következőképpen fogalmazott: ( ) a vizsgált időpont tehát az, amelyben a Bíróság elbírálja az ügyet. Ebből következően ugyan a történeti előzmények érdekesek, annyiban amennyiben megvilágíthatják a jelenlegi helyzetet és annak valószínű változását, viszont a jelenlegi körülmények bírnak döntő jelentőséggel. A Salah Sheekh kontra Hollandia ügyben (1948/04 sz. kérelem, január 11.) ez az elv további megerősítést nyert: ( ) annak vizsgálatakor, hogy egy külföldi kiutasítása vagy kiadatása a 3. cikk sérelméhez vezetne-e teljes és ex nunc vizsgálat szükséges, mivel a célországban fennálló helyzet időben változhat. Ez, a tilalom abszolút jellegéből táplálkozó strasbourgi elv alkalmazandó speciális szabályként a kiutasításról rendelkező közigazgatási döntések felülvizsgálatakor, még akkor is, ha általános szabályként a közigazgatási bíráskodás feladata pusztán a közigazgatási döntések jogszerűségének felülvizsgálata. Ezt értelmezte egy iránymutatóként hivatkozható menedékjogi döntésében a Varsói Regionális Közigazgatási Bíróság (V SA/Wa 2138/04. sz. ítélet, 2005.): A Bíróság feladata, hogy megvizsgálja, a közigazgatási döntések megfelelnek-e a jogszabályoknak. Ebből a szempontból a meghatározó időpont a közigazgatási döntés meghozatala. Ugyanakkor, ha e döntéshez bizonyítékként felhasznált anyagok eredete több hónappal vagy évvel megelőzi a bíróság döntését, eljárási hibához vezet, ha a felülvizsgálatért felelős hatóság nem egészíti ki ezeket az anyagokat a kérelmező származási országában fennálló körülmények esetleges változásait is magában foglaló tudással. Készült az Európai Unió Európai Visszatérési Alapjának támogatásával.
17 KIUTASÍTÁS ÉS EMBERI JOGOK «15 V.2 A bizonyítás szükséges szintje További kulcsfontosságú kérdés, hogy mi a bizonyítás szükséges szintje 11 a non-refoulement-nal kapcsolatos döntések meghozatalakor és bírói felülvizsgálatakor, azaz a sérelmes bánásmódnak milyen szintű valószínűsége vagy bizonyossága elégséges ahhoz, hogy a döntéshozó megállapítsa a kiutasítás, kitoloncolás vagy kiadatás tilalmát. Az Emberi Jogok Európai Bíróságának 3. cikkes esetekkel kapcsolatos töretlen gyakorlata a következő formulát használja a bizonyítás szükséges foka vonatkozásában: ( ) érdemi okkal hihető 12, hogy fennáll a kínzás, embertelen vagy megalázó bánásmód vagy büntetés valós veszélye 13 ( ) A Bíróság gyakorlatának ismeretében:» Ez nem kell, hogy elérje az 50%-os valószínűséget, azaz a kínzás, embertelen, megalázó bánásmód vagy büntetés bekövetkeztének nem kell valószínűbbnek lenni, mint annak, hogy ez nem következik be (lásd például Saadi kontra Olaszország, 37201/06 sz. kérelem, február 28.)» Ugyanakkor több kell, hogy legyen puszta lehetőségnél (lásd például Vilvarajah és mások kontra Egyesült Királyság, 13163/87., 13164/87. és 13165/87. sz. kérelmek, október 30.) Lényegében ez a formula szerepel az ENSZ Kínzás Elleni Egyezményében és az ENSZ Emberi Jogi Bizottságának döntéseiben is, továbbá ezt alkalmazza az Amerika-közi Emberi Jogi Bizottság is. Konklúzióként megállapíthatjuk, hogy a kínzás, embertelen vagy megalázó bánásmód veszélyének extraterritoriális vizsgálatakor az irányadó nemzetközi joggyakorlat nem követel minden ésszerű kétséget kizáró bizonyítást, sőt megelégszik azzal is, ha a sérelmes bánásmód előfordulása valós (tehát puszta elméleti lehetőségnél komolyabb) veszélyt jelent. A bizonyítás jóval alacsonyabb megkövetelt szintje hátterében a bizonyítási eszközök korlátozottsága (kevés tényszerű bizonyítási elem, jövőre is vonatkozó elemzés) és a döntés rendkívül súlyos következményei (kínzás bekövetkezése, élet veszélyeztetése, stb.) állnak. V.3 A veszély egyéni, személyes jellege Az előzőhöz kapcsolódó további lényeges értelmezési kérdés, hogy a veszélynek mennyire kell személyre szabottnak lennie. Az Emberi Jogok Európai Bírósága 3. cikkes korábbi gyakorlatában hangsúlyt fektetett arra a követelményre, hogy a személy különleges megkülönböztető 11 standard of proof 12 substantial grounds are shown for believing 13 real risk
18 16» KIUTASÍTÁS ÉS EMBERI JOGOK tulajdonságok 14 következtében személyében ki legyen téve a sérelmes bánásmód veszélyének. 15 A veszélyeztetett nagyobb csoporthoz tartozás általában nem volt elégséges (lásd például Vilvarajah és mások kontra Egyesült Királyság, 13163/87., 13164/87. és 13165/87. sz. kérelmek, október 30. vagy H.L.R. kontra Franciaország, 24573/94. sz. kérelem, április 29.) ben azonban a Bíróság felülvizsgálta és módosította korábbi gyakorlatát, alacsonyabbra téve a megkívánt egyéniesítés mércéjét (Salah Sheekh kontra Hollandia, 1948/04 sz. kérelem, január 11.): ( ) Valótlanná tenné a [3. cikk által biztosított] védelmet, ha a [kisebbségi, üldözött szomáliai] asraf klánhoz tartozás tényén felül amit a holland kormány nem vitatott a kérelmezőnek további különleges megkülönböztető tulajdonságokat is fel kellene mutatnia. A Saadi kontra Olaszország (37201/06 sz. kérelem, február 28.) ügyben a Bíróság továbbvitte ezt az érvelést és általános alapelvként fogalmazta meg a szisztematikus üldözéssel fenyegetett csoportok tagjainak esetében az egyéniesítés mércéjének leszállítását: ( ) Olyan ügyekben, ahol a kérelmező állítása szerint egy sérelmes bánásmódnak szisztematikusan kitett csoport tagja, a Bíróság álláspontja szerint a 3. cikkes védelem abban az esetben válik szükségessé, amikor a kérelmező megerősíti ( ), hogy komoly okkal hihető a kérdéses sérelmes gyakorlat létezése és az érintett csoporthoz való tartozása. A Bíróság következetes gyakorlata megerősítette ezt az új értelmezést az elmúlt években (NA. kontra Egyesült Királyság, 25904/07. sz. kérelem, július 17., Y. kontra Oroszország, 20113/07. sz. kérelem, december 4., Muminov kontra Oroszország, 42502/06. sz. kérelem, december 11.). Ez persze továbbra sem jelenti, hogy pusztán egy országban tapasztalható rossz helyzet (például elterjedt bűnözés, konfliktusok) önmagában megalapozná a 3. cikkes védelmet minden oda kiutasítandó vagy kitoloncolandó személy esetében. 14 special distinguishing features 15 az ún. singled out követelmény Készült az Európai Unió Európai Visszatérési Alapjának támogatásával.
19 KIUTASÍTÁS ÉS EMBERI JOGOK «17 Szakirodalom D.J. Harris, M. O Boyle, E.P. Bates, C.M. Buckley: Harris, O Boyle & Warbrick Law of the European Convention on Human Rights (Second Edition). Oxford, Oxford University Press, 2009 Nuala Mole: Asylum and the European Convention on Human Rights. Strasbourg, Council of Europe Publishing, 2007 UNHCR Manual on Refugee Protection and the European Convention on Human Rights. Genf, UNHCR, 2003 (felújított változat: augusztus) C. Ovey and R. White: Jacobs and White The European Convention on Human Rights (Fourth Edition). Oxford, Clarendon Press, 2006 Uğur Erdal, Hasan Bakırcı: Article 3 of the European Convention on Human Rights A Practitioner s Handbook. Geneva, OMCT, 2006 D. Weissbrodt, I. Hortreiter: The Principle of Non-refoulement: Article 3 of the Convention Against Torture and Other Cruel, Inhuman or Degrading Treatment or Punishment in Comparison with the Non-refoulement Provisions of Other International Human Rights Treaties, 5 Buffalo Human Rights Law Review 1., 1999 ENSZ Kínzás Elleni Bizottság: General Comment No. 1 Implementation of Art. 3 of the Convention in the Context of Art. 22 (Refoulement and Communications), A/53/44, 1997 Dr. Grád András: A strasbourgi emberi jogi bíráskodás kézikönyve. Budapest, Strasbourg Bt., 2005 Vincent Berger: Az Emberi Jogok Európai Bíróságának joggyakorlata. Budapest, HVG-ORAC, 1999 Dr. Czine Ágnes, Dr. Szabó Sándor, Dr. Villányi József: Strasbourgi ítéletek a magyar büntetőeljárásban. Budapest, HVG-ORAC, 2008
20 Hasznos helyek az interneten» Az Európai Emberi Jogi Bíróság szabadon kereshető esetjog-adatbázisa (angolul és franciául)» tb.ohchr.org Az ENSZ emberi jogi testületei által kiadott dokumentumok és esetjog (angolul)» A világ vezető menedékjoggal (és azon belül a non-refoulement kérdésével is) foglalkozó internetes akadémiai szöveggyűjteménye (angol, és részben francia, spanyol és orosz nyelven)» Az ENSZ Menekültügyi Főbiztosság angol nyelvű adatbázisa (nemzetközi esetjog, iránymutatások, országinformáció, stb.)» A legszélesebb, rendszeresen frissített és könnyen kereshető internetes származási országinformációs adatbázis (első sorban angol nyelvű anyagokat tartalmaz)» A Magyar Helsinki Bizottság honlapja (szakmai anyagok, tanulmányok, útmutatók, esetek, hírek többek közt a menekültüggyel, hontalansággal és a kiutasítás emberi jogi aspektusaival kapcsolatban)» A Cordelia Alapítvány a Szervezett Erőszak Áldozataiért honlapja (az Alapítvány kínzásáldozatok és poszt-traumás stressz-zavartól szenvedők rehabilitációját végzi és Magyarországon egyedülálló szakértelemmel rendelkezik a kínzás és embertelen bánásmód nyomainak felismerése terén, az Alapítvány szakértő pszichiáterei kérésre orvosi szakvéleményt is készítenek) Készült az Európai Unió Európai Visszatérési Alapjának támogatásával.
Kiutasítás és emberi jogok A legfontosabb emberi jogi kötelezettségek gyakorlati alkalmazása a kiutasítás bírói elrendelése vagy felülvizsgálata során Gyulai Gábor dr. Mink Júlia dr. Iván Júlia Jegyzet
Emberi jogi garanciák és a nemzetközi migráció. Jegyzet a rendészeti oktatás számára
Emberi jogi garanciák és a nemzetközi migráció Jegyzet a rendészeti oktatás számára Tartalom I. Bevezetô az emberi jogokról, a tiszteletben tartásukat vizsgáló nemzetközi intézményekrôl, valamint az UNHCR
Mink Júlia Nemzetközi Jogi Tanszék Témavezető: Kardos Gábor
Mink Júlia Nemzetközi Jogi Tanszék Témavezető: Kardos Gábor AZ EMBERI JOGOK EURÓPAI EGYEZMÉNYE 3. CIKKÉNEK ÉRVÉNYESÜLÉSE AZ EU MENEDÉKJOGI SZABÁLYOZÁSÁBAN Jelen tanulmány célja feltérképezni azon jogosultságokat,
Kizáró klauzulák: Háttéranyag a menekültek helyzetére vonatkozó 1951. évi Genfi Egyezmény 1. cikk F pontjának alkalmazásáról
Kizáró klauzulák: Háttéranyag a menekültek helyzetére vonatkozó 1951. évi Genfi Egyezmény 1. cikk F pontjának alkalmazásáról Tartalom Oldal I. BEVEZETÉS A. A háttér 3 B. Célok és általános alkalmazás 3
Külföldiek Magyarországon SEGÉDLET ÚJSÁGÍRÓKNAK A MIGRÁCIÓ ÉS A MENEKÜLTÜGY TÉMÁJÁNAK BEMUTATÁSÁHOZ 2009 KÉSZÜLT AZ EURÓPAI INTEGRÁCIÓS ALAP TÁMOGATÁSÁVAL Tartalom 3 I. Bevezetô Néhány gondolat a sajtó
TANULMÁNYOK. A fogvatartottakkal szemben megvalósuló kínzás, valamint az embertelen vagy megalázó bánásmód, illetve büntetés fogalmainak elhatárolása
ACTA HUMANA 2015/5. 7 20. A fogvatartottakkal szemben megvalósuló kínzás, valamint az embertelen vagy megalázó bánásmód, illetve büntetés fogalmainak elhatárolása JUHÁSZ ANDREA ERIKA This paper tries to
A menekültügy jogi szabályozása (Hoffmann Tamás, Ziegler Tamás Dezső)
A menekültügy jogi szabályozása (Hoffmann Tamás, Ziegler Tamás Dezső) I. A menekültügy nemzetközi és európai jogi szabályozása I.1 A nemzetközi jogi szabályozási keret A hazai és nemzetközi szabályozás
Rövidítések jegyzéke. Bíróság Az Európai Unió Bírósága. Charta Az Európai Unió Alapjogi Chartája
Bevezető Meggyőződésem, hogy az Emberi Jogok Európai Egyezménye csak akkor válhat a menekültek és menedékjogot kérők egyre erősebb védelmezőjévé, ha a nemzeti bíróságok ismerik és alkalmazzák az Emberi
Az elnök irodája. Országos Középiskolai Problémamegoldó Verseny 2015. Jogi példaeset. A terrorizmus elleni harc és a kínzások
Az elnök irodája A terrorizmus elleni harc és a kínzások Országos Középiskolai Problémamegoldó Verseny 2015. Jogi példaeset Copyright 2015 Országos Középiskolai Problémamegoldó Verseny Az esetet Németh
MAGYAR HELSINKI BIZOTTSÁG MENEDÉKKÉRÔK HOZZÁFÉRÉSE A NEMZETKÖZI VÉDELEMHEZ
MAGYAR HELSINKI BIZOTTSÁG MENEDÉKKÉRÔK HOZZÁFÉRÉSE A NEMZETKÖZI VÉDELEMHEZ 2014 posti i getto. Tale paese icuri. rso e lità di ranzie overe o non ottato ssere arere ad un alità e igranti alichi ne di Access

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság